એ પછી દેશ આઝાદ થયો અને સ્વાધીન ભારતના વિકાસ માટે જ્યારે પંડિત જવાહરલાલજીનાં નેતૃત્વ હેઠળ પ્રથમ ભારતીય પ્રતિનિધિઓની સરકાર રચાઈ ત્યારે ૧૯૪૭ના નવમ્બર માસમાં સરદાર વલ્લભભાઈ પટેલ દ્વારા અવિધિસરની મંત્રીમંડળની બેઠકમાં એવું સૂચન થયું હતું કે, દરેક રાજ્યને ઓછામાં ઓછો એક મોટો સિંચાઈ પ્રોજેક્ટ આપવો જોઈએ અને એ પ્રમાણે ઓરિસ્સામાં હીરાકુંડ, બંગાળ-બિહારમાં દામોદર વેલી, દક્ષિણ બિહારમાં કોશી, પંજાબમાં ભાખરા, મુંબઈ રાજ્યમાં કોયના અને મદ્રાસમાં નાગાર્જુન સાગર યોજનાઓ શરૂ કરવી અને તે માટે સેન્ટ્રલ વોટર એન્ડ પાવર કમિશનની પુનઃ રચના કરવાનું અને એને વધુ સંગીન બનાવવાનું પણ વિચારાયું હતું.